Константин Величков
Ластовица

chitanka.info

Ластовичко черна,

пак на госте ни дойде

със другарката си верна

и гнездото си найде.

Ластовички мили,

през студений зимен мраз

колко много сме тъжили,

колко сме чакали вас!

Зима ни додея,

но ви чухме песента

и сърце ни се засмея:

с вази дойде пролетта.

Пейте под стрехата,

веселете ни с песни,

вий донесохте цветята

и засмени, топли дни.

Хвъркайте в полята,

всичко, що цъфти, живей,

всичко, що краси земята,

вам се радва и се смей.

Издание:

К. Величков. Съчинения в пет тома. Подбор и редакция: Илия Тодоров. Български писател, С. 1986

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.